The Danish Girl

La danino (The Danish Girl) estas brit-usona biografia filmo de 2015, reĝisorita de Tom Hooper kaj ĉefrolulita de Eddie Redmayne, Alicia Vikander, Amber Heard kaj Matthias Schoenaerts. La filmo estas bazita sur la samnoma romano de David Ebershoff, kaj rakontas realan historion de la dana pentristino Lili Elbe, unua transvirino kiu ricevis kirurgion de seksa reatribuado.

Intrigo

En Kopenhago en la 1920-aj jaroj, portretistino Gerda Wegener ĉeestas artekspozicion por subteni sian edzon, la popularan pejzaĝiston kaj kaŝitan transgenrulinon Einar Wegener. Kvankam Gerda estas talenta, ŝi ne atingis la saman sukceson kiel Einar. La sekvan tagon Gerda montras iujn el siaj verkoj al muzea kuratoro, sed li bedaŭrinde ne estas impresita. Kiam ŝi revenas hejmen, ŝi petas Einar anstataŭigi virinan modelon, kiu malfruas, por pozi por pentraĵo, pri kiu Gerda laboras. La sperto de pozado por la pentraĵo de Gerda kreas serion da eventoj, kiuj pli elvokas la virinan identecon de Einar, kiu poste nomiĝas Lili.

La sekvan tagon, Gerda mencias iri al artista balo, sed kiam Einar rifuzas iri, ŝi sugestas, ke li iru kiel iu alia, nome Lili, kaj li konsentas. Ili pasigas kelkajn tagojn preparante Einar, lernante virinajn manieraĵojn kaj surmetante lin per ŝminko, novaj vestaĵoj kaj virina peruko. Ĉio ĉi helpas elstarigi pli da la identeco de Lili, sed Gerda misinterpretas ĝin kiel ludon. Ĉe la balo, Lili finas pasigi la nokton parolante kun Henrik Sandahl. Kiam Gerda serĉas ŝin, ŝi vidas ilin ambaŭ kisante sin. Kiam ŝi alfrontas Einar pri tio la sekvan matenon, li diras, ke Henrik kisis Lili.

Gerda montras al la kuratoro siajn novajn portretojn de Lili kaj, surprize, li konsentas montri ilin. Lili iras viziti Henrik ĉe lia hejmo kaj komencas kisi lin, sed kiam li nomas ŝin "Einar", ŝi foriras detruita. Kiam Gerda revenas hejmen, Lili rakontas al ŝi pri Henrik kaj dum Gerda sidas ĉe la tablo korrompita, Lili refariĝas Einar. Einar certigas al ŝi, ke li ne havas amsentojn por Henrik, sed Lili ja havas. Li ankaŭ rakontas al ŝi, ke kiel infano Lili kisis knabon nomatan Hans ĝis la patro de Einar kaptis ilin. Poste, Gerda prenas Einar al Doktoro Hexler, kiu elektas trakti Einar per radiado, sed post la proceduro, Einar diras al li, ke li "vundis Lili". Hexler, konvinkita, ke Einar estas freneza, volas enregistri lin en frenezulejon pro perversio.

Lili kaj Gerda translokiĝas al Parizo; la portretoj de Lili en ŝia virina stato faritaj de Gerda altiras gravan atenton de artkomercistoj laŭ maniero, kiun la antaŭaj portretoj de Gerda ne faris. Gerda trovas la artkomerciston Hans Axgil, la deinfanaĝan amikon de Lili (kiun Lili kisis kiam ili estis junaj). La reciproka altiro de Hans kaj Gerda estas defio, dum Gerda navigas sian ŝanĝiĝantan rilaton kun Lili. La delonga amikeco kaj amo de Hans por Lili igas lin subteni Lili kaj Gerda.

Dum la seksidenteco de Einar fariĝas pli malfacila, kaj sub la konsilo de Hans, Einar provas serĉi helpon de psikologoj. Ĉio ĉi estas senutila, ĉar iuj kredas lin aŭ samseksemulo aŭ mense malsana. Fine, laŭ rekomendo de Ulla Poulsen, Lili kaj Gerda renkontas Doktoron Kurt Warnekros. Doktoro Warnekros klarigas, ke li renkontis aliajn transgenrajn virinojn. Li proponas novigan kaj polemikan solvon por Lili: seksŝanĝa kirurgio de viro al virino.

Li avertas Lili-n kaj Gerda-n, ke temas pri tre danĝera operacio, kiu neniam antaŭe estis provita, kaj Lili estus unu el la unuaj, kiuj spertus ĝin. Lili tuj konsentas kaj, baldaŭ poste, vojaĝas al Germanio sen Gerda por komenci la kirurgion. Gerda restas iom da tempo sed finfine decidas, ke ŝi devus esti apud Lili. Post kiam Gerda helpas Lili resaniĝi, Lili komencas labori en vendejo vendante virinajn parfumojn. Post sufiĉe da tempo, Lili decidas, ke estas tempo fari la duan kirurgion, multe al la aflikto de Gerda. Lili denove foriras sola.

Gerda denove aperas post la kirurgio, sed Lili estas pala kaj malforta, sed insistas, ke ŝi estu prenita al la ĝardeno denove. Lili mortas pro komplikaĵoj de la dua kirurgio kun korvundita Gerda apud ŝi. Post ŝia morto, Gerda kaj Hans vojaĝas al montetopinto en Danio, kie Hans kaj Lili kreskis, vidante ĉiujn pejzaĝojn, kiujn Einar pentris, rivelante, ke ĉiuj pentraĵoj de Einar ĉiam estis ligitaj al Lili. La ŝalo, kiun Lili origine donis al Gerda, kaj kiu poste estis donita tien kaj reen plurfoje, estas forportata en la vento, dancante.

Geaktoroj kaj roluloj
 Eddie Redmayne kiel Einar Wegener / Lili Elbe
 Alicia Vikander kiel Gerda Wegener
 Matthias Schoenaerts kiel Hans Axgil
 Ben Whishaw kiel Henrik Sandal
 Amber Heard kiel Ulla Paulson
 Sebastian Koch kiel Kurt Warnekros

Eksteraj ligiloj
 en imdb

Kategorio:Filmoj aperintaj en 2015
Kategorio:GLAT-filmoj
Kategorio:Usonaj dramaj filmoj
Kategorio:Britaj dramaj filmoj
Kategorio:Filmoj adaptitaj de libroj